PATVIRTINTA

Akmenės rajono savivaldybės administracijos direktoriaus 2018 m. spalio 4 d.

įsakymu Nr. A-487

**KVIETIMAS**

**TEIKTI PARAIŠKAS 2019 METŲ NEĮGALIŲJŲ SOCIALINĖS INTEGRACIJOS PER KŪNO KULTŪRĄ IR SPORTĄ PROJEKTŲ FINANSAVIMO KONKURSUI**

Akmenės rajono savivaldybės administracija skelbia konkursą neįgaliųjų socialinės integracijos per kūno kultūrą ir sportą projektams finansuoti 2019 metais iš Valstybės ir Savivaldybės biudžeto lėšų.

Projektų paraiškas gali teikti įregistruotos juridinių asmenų registre neįgaliųjų sporto organizacijos (klubai), neįgaliųjų nevyriausybinės organizacijos (asociacijos), labdaros ir paramos fondai, religinės bendruomenės ir bendrijos, viešosios įstaigos (išskyrus viešąsias įstaigas, kurių savininko teises įgyvendina valstybės arba savivaldybės institucija). Paraišką teikiančios organizacijos steigimo dokumentuose turi būti nurodyta, kad pareiškėjas plėtoja neįgaliųjų kūno kultūrą ir sportą.

Organizacijos, rengdamos ir teikdamos projektų neįgaliųjų socialinės integracijos per kūno kultūrą ir sportą paraiškas (toliau – Projekto paraiška), privalo vadovautis Neįgaliųjų socialinės integracijos per kūno kultūrą ir sportą projektų atrankos konkurso organizavimo 2019-2020 m. nuostatų (toliau – Nuostatai), patvirtintų Lietuvos Respublikos socialinės apsaugos ir darbo ministro 2018 m. spalio 1 d. įsakymu Nr. A1-533 „Dėl neįgaliųjų integracijos per kūno kultūrą ir sportą projektų atrankos konkurso organizavimo 2019-2020 metais nuostatų patvirtinimo“, reikalavimais.

Akmenės rajono savivaldybės administracijai projektų paraiškos pateikiamo tvarka:

 1. Projektų paraiškų priėmimo terminas nuo 2018 m. spalio 5 d. iki 2018 m. lapkričio 5 d. imtinai.

 2. Organizacija pateikia vieną projekto paraiškos (užpildytą, pasirašytą, antspauduotą paraiškos formą ir priedus kaip reikalaujama Nuostatuose) egzempliorių. Dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.

 3. Projekto paraiška gali būti pateikta elektroniniu paštu info@akmene.lt *pdf* fornatu, paštu registruotu laišku, įteikta pašto kurjerio arba organizacijos ar jos įgalioto asmens asmeniškai Savivaldybės administracinio pastato I aukšto fojė (1 kab., L. Petravičiaus a. 2, Naujoji Akmenė). Jeigu paraiška pateikiama paštu arba per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip 2018 m. lapkričio 5 d.

 4. Konsultacijas pareiškėjams su konkursu susijusias klausimais teikia:

 - Švietimo, kultūros ir sporto skyriaus vyriausioji specialistė Zita Stanislauskienė, tel (8 425) 59762; 8 612 72867, el.p. adresas sportas@akmene.lt;

 - Buhalterinės apskaitos skyriaus vyriausioji specialistė Renata Milašiūnienė, tel. (8 425) 59779, el. p. adresas: renata.janciute@akmene.lt.

5. Akmenės rajono savivaldybėje 2019 m. Neįgaliųjų socialinės integracijos per kūno kultūrą ir sportą projektams įgyvendinti planuojama skirti 3327 Eur..